CELEX: 32010R1227
Language: lt
Date: 2010-12-20 00:00:00
Title: 2010 m. gruodžio 20 d. Komisijos reglamentas (ES) Nr. 1227/2010, kuriuo keičiamas Reglamentas (EB) Nr. 1055/2008, kuriuo įgyvendinamos Europos Parlamento ir Tarybos reglamento (EB) Nr. 184/2005 nuostatos dėl mokėjimų balanso statistikos kokybės kriterijų ir kokybės ataskaitų

21.12.2010   
            
            
               LT
            
            
               Europos Sąjungos oficialusis leidinys
            
            
               L 336/15
            
         KOMISIJOS REGLAMENTAS (ES) Nr. 1227/2010
   2010 m. gruodžio 20 d.
   kuriuo keičiamas Reglamentas (EB) Nr. 1055/2008, kuriuo įgyvendinamos Europos Parlamento ir Tarybos reglamento (EB) Nr. 184/2005 nuostatos dėl mokėjimų balanso statistikos kokybės kriterijų ir kokybės ataskaitų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. sausio 12 d. Europos Parlamento ir Tarybos reglamentą (EB) Nr. 184/2005 mokėjimų balanso, tarptautinės prekybos paslaugomis ir tiesioginių užsienio investicijų Bendrijos statistikos (1), ypač į jo 4 straipsnio 3 dalį,
   kadangi:
   
               (1)
            
            
               Reglamentu (EB) Nr. 184/2005 nustatyti bendra Bendrijos mokėjimų balanso, tarptautinės prekybos paslaugomis ir tiesioginių užsienio investicijų sistemingo statistikos rengimo sistema.
            
         
               (2)
            
            
               Komisijos reglamentu (EB) Nr. 1055/2008 (2) nustatyti mokėjimų balanso statistikos kokybės ataskaitų bendrieji kokybės kriterijai ir periodiškumas.
            
         
               (3)
            
            
               Mokėjimų balanso statistikos bendruosius kokybės kriterijus ir kokybės ataskaitų periodiškumą reikia suderinti, kad būtų atsižvelgta į Europos Parlamento ir Tarybos reglamento (EB) Nr. 223/2009 (3) dėl Europos statistikos 12 straipsnio 1 dalyje nustatytus kokybės kriterijus.
            
         
               (4)
            
            
               Todėl Reglamentas (EB) Nr. 1055/2008 turėtų būti atitinkamai iš dalies pakeistas.
            
         
               (5)
            
            
               Šiame reglamente nustatytos priemonės atitinka Mokėjimų balanso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1055/2008 iš dalies keičiamas taip:
   
               1.
            
            
               2 straipsnis pakeičiamas taip:
               „Valstybės narės kokybės ataskaitas pateikia ne vėliau kaip kiekvienų metų gegužės 31 d.“.
            
         
               2.
            
            
               Priedas pakeičiamas šio reglamento priedu.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. gruodžio 20 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 35, 2005 2 8, p. 23.
   
      (2)  OL L 283, 2008 10 28, p. 3.
   
      (3)  OL L 87, 2009 3 31, p. 164.
   
      PRIEDAS
      1.   Įžanga
      
      Kokybės ataskaitoje pateikiami kokybiniai ir kiekybiniai kokybės rodikliai. Komisija (Eurostatas) pateikia kokybinius kiekvienos valstybės narės rodiklių rezultatus, apskaičiuotus pagal pateiktus duomenis. Valstybės narės juos išnagrinėja ir pateikia pastabas, remdamosi savo duomenų rinkimo metodika.
      2.   Tvarkaraštis
      
      
                  —
               
               
                  Komisija (Eurostatas) iki kiekvienų metų pirmojo ketvirčio pabaigos valstybėms narėms pateikia kokybės ataskaitų dokumentų projektus, kuriuose, remiantis praėjusiais metais atsiųstais duomenimis, iš anksto pateikiama dauguma kokybinių rodiklių ir kita Komisijos (Eurostato) turima informacija.
               
            
                  —
               
               
                  Valstybės narės per du mėnesius po kokybės ataskaitų su iš anksto pateiktais rodikliais gavimo, ne vėliau kaip gegužės 31 d., Komisijai pateikia užpildytas kokybės ataskaitas.
               
            3.   Kokybės kriterijai
      
      Kokybės ataskaitoje pateikiami visų Reglamento (EB) Nr. 223/2009 12 straipsnio 1 dalyje apibrėžtų kokybės kriterijų kokybiniai ir kiekybiniai rodikliai.